Diari Oficial de la Generalitat Valenciana


Sumari del DOGV 2950, del 12-03-1997 (1997/826813)

ORDRE de 14 de gener de 1997, del conseller de Sanitat i Consum, per la qual es crea la comissió d'avaluació a què fa referència el punt sisé de l'Acord Marc de Col·laboració entre la Conselleria de Sanitat i Consum i les mutualitats d'accidents de treball i malalties professionals (MATEPS) que actuen a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/01/14/(2)/dof/vci/html**

### Dades del document

Número de DOGV
:   2950

Data del DOGV
:   12-03-1997

Secció del DOGV
:   DISPOSICIONS GENERALS

Número del document
:   1997/826813


Data del document
:   14-01-1997

Organisme emissor
:   Conselleria de Sanitat

Tipus de document
:   Ordre

ORDRE de 14 de gener de 1997, del conseller de Sanitat i Consum, per la qual es crea la comissió d'avaluació a què fa referència el punt sisé de l'Acord Marc de Col·laboració entre la Conselleria de Sanitat i Consum i les mutualitats d'accidents de treball i malalties professionals (MATEPS) que actuen a la Comunitat Valenciana.
  
L'Acord Marc de Col·laboració entre la Conselleria de Sanitat i Consum i les MATEPS actuants a la Comunitat Valenciana, firmat amb algunes d'aquestes el 7 d'octubre de 1996, estableix en el punt sisé que: «Les discrepàncies entre el personal facultatiu d'atenció primària o d'atenció especialitzada i el de les mutualitats les ha de resoldre la inspecció de serveis sanitaris. En el cas que aquesta resolució no siga acceptada per qualsevol de les parts, hi intervindrà la comissió d'avaluació, en què estaran representades per personal facultatiu la Conselleria de Sanitat i Consum i les entitats col·laboradores i els serveis de prevenció de les empreses.
  
  
  
Aquesta comissió serà executiva i haurà d'estar legalment constituïda per a tota la Comunitat Valenciana. Es crearà mitjançant una ordre que es publicarà en el Diari Oficial de la Generalitat Valenciana\_».
  
En atenció d'aquests motius i en virtut de les facultats que tinc conferides
  
  
ORDENE:
  
  
Article 1
  
Crear la comissió d'avaluació, que queda adscrita a la Unitat d'Inspecció de la Secretaria General.
  
  
Article 2
  
La funció d'aquesta comissió serà intervenir en el cas que la resolució adoptada per la inspecció de serveis sanitaris, davant les discrepàncies entre el personal facultatiu d'atenció primària o d'assistència especialitzada i el de les mutualitats, no siga acceptada per qualsevol de les parts.
  
  
Article 3
  
3.1 La comissió d'avaluació tindrà una composició per cada una de les tres províncies de la Comunitat Valenciana de:
  
3.2 President: el director territorial de la Conselleria de Sanitat i Consum, o bé per delegació el cap de Secció de Coordinació de les Àrees d'Inspecció (CAI).
  
3.3 Vocals:
  
- Metge avaluador de la Unitat de Valoració Mèdica d'Incapacitats (UVMI).
  
- Metge inspector que efectua el seguiment individualitzat i protocol·litzat dels expedients administratius: reclamació alta mèdica (RAM) previ a les sessions de la Comissió d'Avaluació d'Altes Mèdiques (CEAM).
  
- Representant de la Direcció General de Salut Pública (Unitat de Salut Laboral).
  
- Representant mèdic dels serveis de prevenció de les empreses.
  
  
- Representant mèdic de l'entitat col·laboradora afectada.
  
3.4 Secretari: farà les funcions de secretari un dels vocals pel president.
  
  
Article 4
  
Els acords adoptats per la comissió d'avaluació tindran caràcter executiu.
  
  
Article 5
  
La comissió d'avaluació es reunirà de manera ordinària mensualment, excepte en el cas que no hi haguera temes pendents de resoldre, i de manera extraordinària quan calga, a criteri del president o quan ho sol·liciten almenys tres dels membres.
  
La convocatòria de la comissió correspondrà al president.
  
El quòrum per a la constitució vàlida de l'òrgan serà d'un nombre de membres no inferior a quatre.
  
Els acords s'adoptaran per majoria absoluta dels assistents i en cas d'empat, decidirà el vot el president.
  
El secretari alçarà acta de les sessions, que firmarà amb el vistiplau del president i que s'aprovarà al final de la sessió o al començament de la següent; el llibre d'actes quedarà sota la seua custòdia.
  
  
Article 6
  
Les resolucions que adopte la comissió d'avaluació hauran de comunicar-se mensualment a la Unitat d'Inspecció de la Secretaria General.
  
  
DISPOSICIÓ FINAL
  
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
  
València, 14 de gener de 1997
  
  
El conseller de Sanitat i Consum,
  
JOAQUÍN FARNÓS GAUCHÍA


Còpia Permalink ELI